CONVOCATORIA DE CATRO BOLSAS DE LICENCIADO OU GRADUADO EN HISTORIA OU EN INFORMACIÓN E DOCUMENTACIÓN CON DESTINO NO SERVIZO DE PATRIMONIO DOCUMENTAL E BIBLIOGRÁFICO DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Bolsas de emprego, 21/04/2015)

Con fundamento no artigo 35.2. b da Lei 7/1985, de 2 de abril, reguladora das bases do réxime local, de conformidade coa proposta da xefa do Servizo de Patrimonio Documental e Bibliográfico, a Xunta de Goberno da Deputación de Pontevedra, na sesión do 17 de abril de 2015, acorda aprobar a convocatoria de catro bolsas de licenciado ou graduado en Historia ou en Información e Documentación, segundo as seguintes Estas bases regulan o procedemento a seguir para a concesión de catro bolsas de licenciado ou graduado en Historia ou en Información e Documentación co fin de realizar tarefas relacionadas coa arquivística, inventariado e catalogación de arquivos municipais. Poderán ser beneficiarios destas bolsas as persoas físicas que, tendo plena capacidade de obrar e sen estaren inhabilitadas para a obtención de axudas e subvencións públicas, reúnan os seguintes requisitos: a) Ter a nacionalidade española ou dun dos países membros da Unión Europea. b) Estar en posesión do título de licenciado ou graduado en Historia ou en Información e Documentación, ou estar en condicións de obtelo na data na que remate o prazo de presentación de solicitudes. c) Non ter os 35 anos de idade na data na que remate o prazo de presentación de solicitudes. d) Non estar incapacitado fisicamente nin padecer ningunha enfermidade que poida impedir o desenvolvemento da actividade obxecto da bolsa. e) Non ser beneficiario, con anterioridade, dunha bolsa de duración superior a seis meses na Deputación de Pontevedra nin nos seus organismos autónomos. f) Non ter experiencia laboral previa na profesión ou área de coñecementos, entendendo por isto que non estivese contratado polos grupos de cotización correspondentes ós niveis formativos da titulación esixida nin de alta como autónomo por un período de tempo superior a seis meses. g) Estar inscrito nalgunha oficina do Servizo Público de Emprego de Galicia na provincia de Pontevedra como demandante de emprego ou en mellora de Emprego cunha data anterior á publicación desta convocatoria. h) Acreditar o coñecemento da lingua galega, nivel Celga IV. i) Estar disposto a asumir os gastos de desprazamento ó centro de traballo de destino. j) Non estar incurso nalgunha das prohibicións sinaladas no artigo 13 da Lei 38/2003, de 17 de novembro, xeral de subvencións (LXS). A dotación económica das bolsas será de 800 € ó mes por beneficiario, cantidade que se imputará á aplicación 15/332.3300.481.01 do Orzamento provincial. O pagamento das bolsas, por mensualidades completas ou por fraccións, realizarase a partir da incorporación dos beneficiarios e será proporcional ó tempo que dure o contrato para os casos nos que se inicie ou finalice a súa relación nunha data que non coincida co mes natural. Esta cantidade será incompatible con calquera outra remuneración ou axuda por parte das administracións públicas ou entidades privadas a partir do momento en que sexa concedida. As solicitudes realizaranse nos modelos normalizados que se facilitarán no Rexistro xeral da Deputación en Pontevedra (avda. Montero Ríos, s/n, de luns a sábado), no da súa sede de Vigo (rúa Oporto, 3, de luns a venres) ou na páxina web www.depo.es, e entregaranse nestes mesmos lugares ou a través de calquera dos medios previstos no art.38.4 da Lei 30/92, de 26 de novembro, de réxime xurídico das administracións públicas e do procedemento administrativo común (LRXAP/PAC). As solicitudes que se presenten a través da oficina de Correos deberán entregarse nun sobre aberto para seren seladas e datadas polo funcionario correspondente antes de seren certificadas. O prazo de presentación de solicitudes será de 10 días hábiles, contados a partir do seguinte ó da publicación desta convocatoria no Boletín Oficial da Provincia de Pontevedra (BOPPO). Coa solicitude (anexo I) entregarase a seguinte documentación: a) Fotocopia do documento nacional de identidade en vigor ou calquera outro que o substitúa b) Documento acreditativo da titulación esixida ou de estar en condicións de obtela na data na que finalice o prazo para presentar as solicitudes c) Certificado do expediente académico no que conste a nota media, calculada segundo o sistema establecido no R. d. 1125/03, de 5 de setembro, para a súa valoración na fase de concurso d) Certificado acreditativo do coñecemento da lingua galega, nivel Celga IV e) Currículo e documentación acreditativa deste f) Fotocopia da tarxeta de demanda de emprego ou mellora de emprego g) Certificado de vida laboral da Tesourería Xeral da Seguridade Social actualizado, con data posterior ó día da publicación desta convocatoria (entregar todas as páxinas) h) Declaracións xuradas (ver modelo): • De non estar incapacitado fisicamente nin padecer ningunha enfermidade que poida impedir o desenvolvemento da actividade que constitúa o obxecto da bolsa • De que o interesado se compromete a renunciar, en caso de ser seleccionado, a calquera tipo de actividade remunerada durante a vixencia da bolsa • De non ser beneficiario con anterioridade de ningunha outra bolsa remunerada na Deputación de Pontevedra, nin nos seus extinguidos organismos autónomos, tal e como se establece nas bases • De estar disposto a asumir os gastos de desprazamento ó centro de traballo de destino Para a presentación das solicitudes os interesados estarán ó disposto no artigo 23, apartados 3, 4 e 5 da LXS, en todo o que sexa de aplicación, ademais do recollido no apartado primeiro desta cláusula. Unha vez expirado o prazo de presentación de solicitudes a institución provincial ditará unha resolución na que declare aprobada a lista de admitidos e excluídos, especificando, no seu caso, os motivos de exclusión, que será publicada na súa páxina web e no taboleiro de anuncios. Os aspirantes excluídos ou omitidos disporán dun prazo de dez días hábiles, contados a partir do día seguinte ó da publicación da resolución, para poder emendar, no seu caso, o defecto que motivase a súa exclusión. No suposto de producírense reclamacións deberá ditarse unha nova resolución estimándoas ou desestimándoas e aprobando a lista definitiva, que se publicará na web e no taboleiro de anuncios do organismo provincial. Para a selección dos bolseiros constituirase unha comisión de selección, que estará integrada polos seguintes membros: — Presidente: o xefe do Servizo ou Centro ou funcionario en quen delegue — Vogais: un funcionario técnico superior da Deputación — Secretario: o da Deputación ou un funcionario de carreira con titulación superior en quen delegue 1. O proceso de selección desenvolverase en dúas fases. A primeira, de concurso e valoración da documentación presentada polos aspirantes admitidos e, a segunda, de entrevista persoal.2. Primeira fase: baremo de méritos. Os méritos acreditados polos interesados serán valorados conforme ós seguintes criterios: a) Expediente académico: ata un máximo de 4,00 puntos segundo a nota media calculada para as titulacións universitarias tal como se establece no R. d. 1125/03, de 5 de setembro. No caso de que algunha das titulacións convocadas non estea calculada pola referida norma, ou esta non se especifique, valorarase con 0,00 puntos. b) Por ter un doutoramento relacionado co contido da bolsa: 2 puntos. c) Por cada máster universitario relacionado co contido da bolsa: 0,50 puntos, ata un máximo de 2 puntos. d) Se transcorreron catro ou máis anos desde a finalización dos estudos universitarios: 1 punto. e) Se transcorreron entre tres e catro anos desde a finalización dos estudos universitarios: 0,90 puntos. f) Se transcorreron entre dous e tres anos desde a finalización dos estudos universitarios: 0,80 puntos. g) Se transcorreron menos de dous anos desde a finalización dos estudos universitarios: 0,70 puntos. h) Se transcorreu menos dun ano desde a finalización dos estudos universitarios: 0,60 puntos. i) Por posuír unha titulación académica distinta e relacionada coas prácticas que se han desenvolver, de nivel igual ou superior á esixida na convocatoria da bolsa á que opta, 0,50 puntos por título ata un máximo de 1 punto (neste apartado non se terán en conta as titulacións de nivel inferior que sexan necesarias para a obtención doutras de nivel superior). As puntuacións outorgadas publicaranse no taboleiro de anuncios da Deputación e na páxina web, cando menos con tres días hábiles de antelación á data en que se realizará a entrevista.3. Segunda fase: entrevista persoal. A entrevista terá lugar unha vez concluída a valoración de méritos e realizarase unicamente cos candidatos que acaden a maior puntuación total na fase de concurso e nunha porcentaxe que garanta un mínimo de tres candidatos por bolsa, porcentaxe que se poderá ampliar de estimarse conveniente. Por Resolución da Presidencia convocarase ós candidatos para a entrevista persoal nun único chamamento, quedando decaídos no seu dereito aqueles que non comparezan no lugar e día sinalados. A entrevista versará sobre o seu currículo, obxectivos profesionais, dispoñibilidade e outros, e permitirá comprobar a preparación dos candidatos en materias correspondentes á súa titulación. A entrevista valorarase de 0 a 2 puntos. En caso de empate, nas puntuacións dos aspirantes a orde de prelación determinarase pola maior puntuación acadada na nota media global do expediente académico.4. Despois de rematar as entrevistas e no prazo máximo de 10 días hábiles a comisión publicará no taboleiro de anuncios e na páxina web da institución provincial as puntuacións outorgadas e a proposta de adxudicación, na que se indicarán os candidatos seleccionados e os correspondentes suplentes. O Servizo de Recursos Humanos e Formación, á vista da acta da Comisión seleccionadora, formularalle a proposta de adxudicación das bolsas convocadas á Xunta de Goberno da Deputación a favor dos aspirantes que considere máis idóneos e que acadasen a máxima puntuación, na que se indicarán os candidatos suplentes para os casos de renuncia, incumprimento de obrigas, incapacidade sobrevida ou calquera outra causa que implique a perda da condición de bolseiro. Contra este acordo poderase interpoñer un recurso potestativo de reposición, de conformidade co previsto nos artigos 116 e 117 da LRXAP/PAC, ou, directamente, un recurso contencioso-administrativo, no prazo de dous meses, contados desde o día seguinte ó da notificación da Resolución, de conformidade coa Lei 29/1998, de 13 de xullo, reguladora da referida xurisdición. Establécense as seguintes condicións xerais: a) As bolsas terán unha duración de seis meses, contados desde a data na que o adxudicatario comece o seu labor no Servizo de Patrimonio Documental e Bibliográfico, e poderán ser prorrogadas por un único período de seis meses, á vista do informe favorable do responsable do Servizo e por acordo da Xunta de Goberno. b) As bolsas serán incompatibles con calquera outra actividade remunerada, fose cal for a súa natureza. c) As persoas beneficiarias das bolsas comprometeranse a observar o horario de traballo e a disciplina do Servizo co fin de non entorpecer o labor do persoal do centro. d) O feito de aceptar e facer uso destas bolsas non establece ningunha relación laboral nin funcionarial coa Deputación, polo que non implica, en consecuencia, ningún compromiso para unha posterior incorporación ou vinculación do bolseiro a este organismo. e) O pagamento do importe da bolsa realizarase por mensualidades vencidas. As cantidades correspondentes estarán suxeitas ás retencións que procedan, de conformidade co previsto no R. d. 439/2007, de 30 de marzo, polo que se aproba o Regulamento do imposto sobre a renda das persoas físicas, así como na orde ESS/562013, de 28 de xaneiro, pola que se desenvolven as normas reguladoras da cotización á Seguridade Social para o ano 2014. Antes de que transcorran os últimos quince días do quinto mes do período de duración da bolsa, o beneficiario estará obrigado a presentar unha memoria sobre o conxunto dos traballos realizados, especificando os obxectivos conseguidos, a metodoloxía empregada e os principais resultados dos estudos practicados. O titor, á vista da memoria presentada, emitirá un informe de avaliación e proposta de prórroga, se procede, do que dará traslado ó Servizo de Recursos Humanos e Formación da Deputación para a súa tramitación e cun mes de antelación á data prevista de finalización. A Xunta de Goberno, previo informe da xefa do Servizo de RR. HH. e Formación, resolverá esta solicitude tendo en conta as dispoñibilidades orzamentarias e o aproveitamento demostrado polo bolseiro. En calquera momento a Xunta de Goberno poderá, a proposta do xefe do Servizo de Patrimonio Documental e Bibliográfico e mediante resolución motivada, revogarlle a bolsa á persoa adxudicataria que non cumpra debidamente as condicións esixidas nestas bases, ou as normas xerais de funcionamento do Servizo, aténdose ó establecido nos artigos 36 e seguintes da LXS, e suspendendo o aboamento da bolsa. Neste senso, daranse por finalizadas as prácticas do bolseiro cando concorran algunha das seguintes causas: 1. Renuncia voluntaria por parte do bolseiro. A renuncia implicará a perda dos dereitos formativos e económicos que puideran corresponderlle 2. Baixa por incapacidade temporal de duración superior a 30 días De concorrer algunha das causas previstas no artigo 37 da LXS poderá esixirse o reintegro total cando o beneficiario incumpra total e absolutamente as condicións impostas para a concesión e a execución da bolsa. En caso de enfermidade ou accidente o bolseiro percibirá a prestación correspondente da Seguridade Social. Neste caso a Deputación non complementará ningunha cantidade adicional á citada prestación. Esta situación non ocasionará a finalización das prácticas, agás cando a ausencia exceda os 30 días. No suposto de que se supere este prazo o organismo provincial poderá dar por concluída a práctica laboral do bolseiro. No caso de que o bolseiro renuncie antes da finalización do período de prácticas, deberá presentar no Rexistro xeral da Deputación a correspondente solicitude dirixida ó Servizo de RR. HH. e Formación e informar previamente ó seu titor. En tal situación o Servizo de Patrimonio Documental e Bibliográfico poderá solicitar que se cubra a bolsa que queda vacante polo tempo restante cun candidato suplente, seguindo a orde de puntuación obtida no proceso de selección.1. Incorporarse na data sinalada.2. Respectar, en todo momento, a normativa do Servizo.3. Desenvolver unha actitude favorable para a súa integración no Centro, e aplicarse con total dilixencia e aproveitamento.4. Observar e cumprir o horario das prácticas co fin de non entorpecer o labor do persoal do Centro.5. Cumprir as medidas de prevención que en cada caso se deban adoptar pola súa propia seguridade e saúde e pola de aquelas persoas ás que lles poida afectar a súa actividade, a causa dos seus actos ou omisións.6. Utilizar correctamente os medios e equipos de protección facilitados pola empresa, de acordo coas instrucións recibidas.7. Manter absoluta reserva sobre as actividades e a información intercambiada durante o seu período de prácticas, de maneira que se compromete a non revelar, descubrir ou comunicar, de forma directa ou indirecta, a calquera persoa que non estea autorizada a información recibida durante este período.8. Devolver ó Servizo todo o material e a documentación que se lle subministre para a realización desta actividade, salvo que fosen destruídos por necesidades de calquera das partes responsables ou que non se estimase necesaria, de forma expresa, a súa devolución.9. Manter absoluta reserva sobre os acontecementos, documentos e información de carácter sensible ós que teña acceso como consecuencia da súa formación en calquera das institucións ou actividades que se realicen.10. Non transferir, duplicar ou reproducir todo ou parte da información subministrada polo Servizo sen a súa previa autorización por escrito.11. Recoñecer expresamente, conforme á Lei orgánica 15/1999, de 13 de decembro, de protección de datos de carácter persoal e demais normativa concordante, que este tipo de datos, proporcionados para a realización das actividades formadoras, son da exclusiva propiedade da institución e polo tanto non poderá aplicalos ou utilizalos con fins distintos ós previstos nin llelos ceder baixo ningún concepto a outras persoas ou entidades alleas, nin sequera para a súa conservación.12. Gardar segredo profesional respecto de todos os datos de carácter persoal que coñeza e ós que teña acceso durante a realización das prácticas.13. Asistir ás accións formativas relacionadas co contido da bolsa que organice o Centro dentro da xornada laboral.14. En caso de enfermidade ou accidente o bolseiro deberá comunicar a súa situación ó Servizo de RR. HH. e Formación da Deputación e presentará o oportuno parte médico xustificativo.15. En caso de renuncia o bolseiro quedará obrigado a comunicarllo ó Servizo ó que figura adscrito e ó Servizo de RR. HH. e Formación do organismo provincial con 3 días hábiles de antelación.16. Achegar á institución provincial unha copia da vida laboral actualizada transcorridos tres meses desde a finalización das prácticas.1. Ser informados sobre a forma de proceder en caso de emerxencia, primeiros auxilios ou evacuación.2. Recibir formación en materia preventiva e sobre as instalación nas que se desenvolven as prácticas.3. Gozar do permiso necesario para a realización de exames de carácter oficial, para o que se achegará a correspondente xustificación.4. Gozar dun permiso de dous días hábiles de descanso por mes de prácticas, que se poderán solicitar por meses ou de forma acumulada antes de finalizalas, con independencia dos períodos mínimos de descanso semanal. Os beneficiarios destas bolsas someteranse ás responsabilidades e ó réxime sancionador que, sobre infraccións administrativas en materia de subvencións, establecen os artigos 52 a 69 da LXS. Transcorridos tres meses desde o final do proceso selectivo a documentación presentada, excepto a instancia, destruirase, polo que se lles recomenda ós interesados que a retiren no referido prazo. A convocatoria, a selección dos bolseiros e a realización dos traballos que dan dereito ás bolsas suxeitaranse ó previsto nestas bases, á LXS e á LRXAP/PAC. Pontevedra, 13 de abril de 2015.—O presidente, Rafael Louzán Abal.—O secretario, Carlos Cuadrado Romay.